b"\n_START_ARTICLE_\nHasan Buzurg\n_START_SECTION_\nXeic Hasan-i Buzurg\n_START_PARAGRAPH_\nHasan Buzurg es va casar amb Bagdad Khatun la filla d'Amir Coban. Coban M\xc3\xa9s tard esdevingu\xc3\xa9 la persona m\xc3\xa9s influent a la cort d'Abu Said Bahadur Khan. Tanmateix, el Ilkhan aviat esdevenia enamorat de Bagdad Khatun, i va buscar el seu divorci de Hasan Buzurg. Coban va enviar el matrimoni a Qarabagh en un intent de lliurar Bagdad Khatun de la ment d'Abu Said, per\xc3\xb2 l'esfor\xc3\xa7 va fallar, i Bagdad Khatun va ser for\xc3\xa7ada a casar-se amb l' Ilkhan. Despr\xc3\xa9s de l'assassinat de Coban el 1327, Bagdad Khatun i el Gran Visir Ghiyath al-Din Muhammad van competir per la influ\xc3\xa8ncia sobre Abu Said. Ghiyah al-Din estengu\xc3\xa9 el rumor que Bagdad Khatun i Hasan Buzurg estaven conspirant contra l'Ilkhan; Hasan Buzurg va ser arrestat el 1332. La seva mare va conv\xc3\xa8ncer el Ilkhan de perdonar-li\xc2\xa0 la vida i va ser empresonat al castell de Kamakh. El 1333, tanmateix, va ser perdonat\xc2\xa0 i va ser enviat per esdevenir governador de R\xc3\xbcm. Durant el regnat d'Abu Said,\xc2\xa0 Hasan Buzurg fou tamb\xc3\xa9 cridat per Ghiyas al-Din per ajudar a aturar els abusos rampants d'impostos a P\xc3\xa8rsia oriental._NEWLINE_Despr\xc3\xa9s de la mort d'Abu Said, diverses parts van competir pel tron Ilkh\xc3\xa0nida. El 1336 Hasan-i Buzurg va veure la seva possibilitat i va aixecar un fill, Muhammad Khan, per reclamar el tron. El 24 de juliol Hasan Buzurg i Muhammed va enfrontar les forces de Musa Khan i Ali Padshah a l'Ala-Tagh; Musa va ser derrotat i Ali Padshah va resultar mort. Hasan Buzurg va perseguir Musa en la seva fugida cap a Bagdad i va provocar moltes p\xc3\xa8rdues al seu enemic. Llavors va anar a Tabriz, on es va casar amb la n\xc3\xa9ta de Coban i muller (v\xc3\xaddua)\xc2\xa0 d'Abu Said, Delsad Khatun, qui estava embarassada d'Abu Said (va tenir una filla). Mentrestant, el amirs del Khurasan va adoptar el seu candidat propi com Ilkhan, Togha Temur. Togha va marxar el 1337 per sotmetre P\xc3\xa8rsia occidental. Azerbaidjan I 'Iraq-i'Ajam van ser ocupats per Togha que el mar\xc3\xa7 va arribar davant de Sultaniyeh, l'anterior capital del Ilkhans i Hasan Buzurg es va retirar a Arran. Les forces de Musa, que inicialment van combatre a Togha, es van unir a l'invasor. Togha I Musa va trobar a Hasan-i Buzurg a Soghurlug, a la regi\xc3\xb3 de Maragah el 15 de juny; Hasan els va derrotar, va agafar Musa presoner poc despr\xc3\xa9s, i el va executar. Togha va abandonar la campanya i es va retirar a P\xc3\xa8rsia oriental._NEWLINE_Poc despr\xc3\xa9s, tanmateix, diversos descendents de Coban, es van unir sota el seu n\xc3\xa9t Hasan K\xc3\xbcc\xc3\xbck, qui va utilitzar un esclau que es va fer passar pel seu pare per tal de legitimar la seva causa. El Cob\xc3\xa0nides van combatre contra Hasan Buzurg el 16 de juliol de 1338 a Naushahr a la regi\xc3\xb3 de l'Alataq. Hasan Buzurg llavors va ser derrotat; la seva titella, Muhammed Khan, va resultar mort. Poc despr\xc3\xa9s, el Cob\xc3\xa0nides van conquerir Azerbaidjan. Es va declarar la pau, per\xc3\xb2 Hasan Buzurg estava amena\xc3\xa7at de ser lliurat al Cob\xc3\xa0nida, i va oferir el tron Ilkh\xc3\xa0nida a Togha Temur, que a comen\xc3\xa7aments del 1339 va envair P\xc3\xa8rsia. Hasan K\xc3\xbcc\xc3\xbck, tanmateix, va oferir al pretendent la m\xc3\xa0 de Sati Beg i quan Togha va respondre amablement a la proposta, va enviar les cartes a Hasan-i Buzurg. Aquest, enotjat, va aturar la seva expedici\xc3\xb3 per donar suport a Togha, qui es va veure\xc2\xa0 for\xc3\xa7at a retirar-se durant l'estiu d'aquell any._NEWLINE_Despr\xc3\xa9s de l'abandonament de Togha Temur, Hasan Buzurg va recon\xc3\xa8ixer com a sobir\xc3\xa0 ilkh\xc3\xa0nida a Djahan Timur, un n\xc3\xa9t de Geikhatu. El conflicte amb els cob\xc3\xa0nides va rebrotar un altre cop i Hasan Buzurg i Djahan Timur va enfrontar a Hasan K\xc3\xbcc\xc3\xbck i la seva nova titella, Sulayman Khan a la batalla del Jaghatu. All\xc3\xad Hasan Buzurg va ser derrotat el\xc2\xa0 26 de juny de 1340. Va fugir a Bagdad; llavors va declarar deposat a Djahan Timur. Els cob\xc3\xa0nides continuaven pressionant i Hasan Buzurg un altre cop va recon\xc3\xa8ixer a Togha Timur  com a sobir\xc3\xa0, i va encunyar monedes en el seu nom. Va recon\xc3\xa8ixer a Togha fins a 1344, per\xc3\xb2 despr\xc3\xa9s ja no el va acceptar m\xc3\xa9s tot i que no es va proclamar independent i va governar amb el t\xc3\xadtol d'ulus beg, com un simple governador, senzillament deixant vacant el tron Ilkh\xc3\xa0nida. No obstant\xc2\xa0 aix\xc3\xb2 va marcar el comen\xc3\xa7ament efectiu del govern independent jalay\xc3\xadrida._NEWLINE_Pel que fa a la resta del seu regnat, Hasan Buzurg va intentar tractar amb els cob\xc3\xa0nides. Va formar una alian\xc3\xa7a amb Surgan, oncle de Hasan K\xc3\xbcc\xc3\xbck\xc2\xa0 aix\xc3\xad com amb el governador de Diyarbakr i els mamelucs, per\xc3\xb2 Surgan aviat fou conven\xc3\xa7ut d' abandonar l'alian\xc3\xa7a, i els mamelucs\xc2\xa0 se'n van retirar poc despr\xc3\xa9s. Va oferir assist\xc3\xa8ncia a un altre oncle d'Hasan K\xc3\xbcc\xc3\xbck, Yagi Basti, aix\xc3\xad com al inj\xc3\xbaida Mas'ud Shah,\xc2\xa0 en el seu intent d'expulsar a Pir Husayn, cos\xc3\xad de Hasan K\xc3\xbcc\xc3\xbck, de Shiraz. L'assassinat d'Hasan K\xc3\xbcc\xc3\xbck el 1343 no va proporcionar molt d'alleujament, perqu\xc3\xa8 el seu germ\xc3\xa0 Malek Asraf va enviar un ex\xc3\xa8rcit a conquerir Bagdad el 1347. Les forces jalay\xc3\xadrides no obstant, van infligir fortes p\xc3\xa8rdues a les tropes de Malek Asraf, el qual es va veure for\xc3\xa7at a retrocedir a l'estiu. Encara que el cob\xc3\xa0nida Malek Asraf va sobreviure fins el1357, la seva amena\xc3\xa7a als jalay\xc3\xadrides va disminuir. Hasan Buzurg continuava\xc2\xa0 exercint una notable influ\xc3\xa8ncia en la pol\xc3\xadtica persa; va assistir al inj\xc3\xbaida Abu Ishaq contra els muzzaff\xc3\xa0rides, ajudant-lo a restaurar el seu govern a Isfahan el 1353. No obstant els muzaff\xc3\xa0rides van acabar destruint als inj\xc3\xb1uides el 1357._NEWLINE_Hasan Buzurg va morir el 1356. Va ser succe\xc3\xaft\xc2\xa0 pel seu fill, Uways ibn Hasan. Va deixar un altre fill, Amir Zahid.\n_START_SECTION_\nLlegat\n_START_PARAGRAPH_\nHasan Buzurg va intentar restaurar la unitat del Ilkhanat. Aix\xc3\xb2 \xc3\xa9s evidenciat pel fet que va utilitzar el t\xc3\xadtol de ulus beg tota la seva vida, i va aixecar diversos pr\xc3\xadnceps com Ilkhans en comptes de governar per dret propi. A m\xc3\xa9s, va intentar unificar P\xc3\xa8rsia; hi va enviar a Muhammad-i Mulai per actuar com a governador de Khurasan, per exemple; aquest darrer fou m\xc3\xa9s tard executat per Arghun Shah, comandant militar de\xc2\xa0 Togha Temur. El seu intent de mantenir l'Ilkhanat,\xc2\xa0 finalment va fallar, i en certa manera va accelerar la seva desintegraci\xc3\xb3, en impedir altres forces com els cob\xc3\xa0nides d'obtenir m\xc3\xa9s influ\xc3\xa8ncia. Tanmateix, va instal\xc2\xb7lar un estat fort que governaria sobre Iraq i parts de P\xc3\xa8rsia durant mig segle, un estat que esdevindria encara m\xc3\xa9s potent sota el seu successor Uways._NEWLINE_Hasan Buzurg \xc3\xa9s tamb\xc3\xa9 recordat per la seva amistat amb Shaikh Saf'i al-Din (mort el 1334) de l'ordre d'Ardabil. Els descendents de Saf'i al-Din fundarien la dinastia saf\xc3\xa0vida\xc2\xa0 de P\xc3\xa8rsia.\xc2\xa0 Despr\xc3\xa9s de la mort de Hasan Buzurg, els jalay\xc3\xadrides van continuar mantenint bones relacions amb l'ordre d'Arbadil."